กทม.ผุดถนนอากาศสะอาด
กำหนด 1 เขตคัดเลือก 1 ถนน-ดำเนินการตาม 6 มาตรการ,นางสาวพนิตนาฏ ธนาอภินันทน์ รอง ผอ.สำนักสิ่งแวดล้อม กทม. เปิดเผยว่า จากการติดตามตรวจสอบคุณภาพอากาศในปี 2561 พบฝุ่นละอองขนาดไม่เกิน 2.5 ไมครอน (PM 2.5) ยังมีบางช่วงเวลามีค่าเกินมาตรฐานในหลายพื้นที่ สำนักสิ่งแวดล้อมจึงได้ดำเนินการโครงการถนนอากาศสะอาดขึ้น โดยกำหนดให้สำนักงานเขตคัดเลือกถนนเขตละ 1 ถนน เพื่อดำเนินการตามมาตรการ ถนนอากาศสะอาด ซึ่งเมื่อวันที่ 2 พ.ย.61 ที่ผ่านมา ได้เชิญสำนักงานเขตมาประชุมหารือแนวทางดำเนินการโครงการ โดยมี 6 มาตรการ 12 กิจกรรม ประกอบด้วย (1) มาตรการเฝ้าระวังคุณภาพอากาศ ได้แก่ ตรวจวัดคุณภาพอากาศและรายงานให้ประชาชนทราบอย่างต่อเนื่อง (2) มาตรการควบคุมมลพิษที่แหล่งกำเนิด ได้แก่ เข้มงวดตรวจจับควันดำและตรวจวัดมลพิษรถราชการ คุมเข้มปิดผ้าใบก่อสร้างและล้างล้อรถก่อนออกพื้นที่ และคุมเข้มผ้าใบปิดคลุมรถบรรทุกขณะวิ่งบนถนน (3) มาตรการทำความสะอาดถนน ได้แก่ เพิ่มความถี่ล้างถนนและดูดฝุ่น (4) มาตรการเพิ่มพื้นที่สีเขียว ได้แก่ ปลูกต้นไม้ (5) มาตรการจัดจราจร ได้แก่ จัดระบบการจราจรให้คล่องตัว และ(6) มาตรการประชาสัมพันธ์ ได้แก่ ประชาสัมพันธ์ข้อมูลคุณภาพอากาศในพื้นที่ ส่งเสริมการเดินทางด้วยรถสาธารณะ รณรงค์บำรุงรักษาเครื่องยนต์ ส่งเสริมการใช้เตาปิ้งย่างไร้ควัน ทั้งนี้ประชาชนสามารถติดตามผลการตรวจวัดคุณภาพอากาศ แบบ Real Time ได้ที่เว็บไซต์ ,www.bangkokairquality.com, 
นางสาวพนิตนาฏ ธนาอภินันทน์ รอง ผอ.สำนักสิ่งแวดล้อม กทม. เปิดเผยว่า จากการติดตามตรวจสอบคุณภาพอากาศในปี 2561 พบฝุ่นละอองขนาดไม่เกิน 2.5 ไมครอน (PM 2.5) ยังมีบางช่วงเวลามีค่าเกินมาตรฐาน
พนิตนาฏ ธนาอภินันทน์,คุณภาพอากาศ,ฝุ่นละออง,ถนนอากาศสะอาด,ปลูกต้นไม้